Hun satte sørafrikansk nasjonal rekord på 800 meter 16. juli, da hun løp på 1:55,33 i Herculis-stevnet, og ved Sommer-OL 2016 vant hun gull på 800 meter med tiden 1:55,28, som var en forbedring av hennes nasjonale rekord. I Diamond League 2016 vant hun 800 meter under Qatar Athletic Super Grand Prix, Meeting international Mohammed VI, Golden Gala, Herculis og finalen Weltklasse i Zurich, og vant Diamond League sammenlagt med 60 poeng. Hun vant også 800 meter under ISTAF i Berlin og 400 meter under Memorial Van Damme i Brussel, der hun satte personlig rekord med 50,40 sekunder.